Mvɔ̌m ai é mod ǎ sɔ̄m fəg, é mod ǎ nɔ̄ŋ ńyəmán ! 14Amú ábǐ fəg ó nə m̀bəŋ a lodo nə o bələ́ mɔ̄ní, ńdɔ̄ fə m̀fí yā étēde wâlod éví mvɔ́d. 15Fəg e nə edimá a lodo mətabí, á é byə́m bísə watám, tɔ dzyá yâvəgan kig ai dzɔ̌. 16Á ḿbɔ̄ ńnōmo woé, ayǎb ényiŋ á nə̄, á ḿbɔ̄ ńgāl wōē, akúmá ai olugú. 17Məzěn móé mə́ nə məzěn məfon, miǹkíl míé mí nə́ miǹkíl mí mvɔ̄m. 18Ébá bábi dzɔ̌, bâbi elé ényiŋ, ébá bə́ yə́mə́ ai dzɔ̌, bə́ nə mvɔ̌m. 19Ǹtondôbə a ngábonde sí ai fəg, a ngákom yób ai ǹyəmán mam wóé. 20Bidɔ́g yā sí étē bí ngáfágaban ai ǹyəmán wóé, ńgɔ̄ fə miǹkúd myábyé mvəŋ ai wá.